text: Ribe-Esbjerg kan dufte DM-semifinale
  22 april 2017 kl. 17.11
  Ribe-Esbjerg er tæt på en DM-semifinale og kan selv afgøre sin skæbne efter hjemmesejr over TTH Holstebro. 
  
  Ribe-Esbjerg har fundet melodien i håndboldherrernes slutspil, og lørdag fortsatte klubben succesen. 
  I et særdeles tæt opgør hjemme mod TTH Holstebro vandt Ribe-Esbjerg 25-22 og bookede det syvende point i slutspillet i 888 Ligaen. 
  Kampen handlede om hvilket hold, der skulle have fordel af selv at kunne sikre en DM-semifinale.
  Den tilhører Ribe-Esbjerg nu, mens TTH Holstebros vej til en semifinale ser vanskelig ud. 
  Ribe-Esbjerg topper efter sejren gruppe 2 med syv point, mens TTH bliver på fire point ligesom Bjerringbro-Silkeborg, der spiller senere lørdag.
  